

# ОБЯСНИТЕЛНА ЗАПИСКА

**за изпълнение на бюджета**

**за периода 1 януари – 31 декември 2015 година**

Българското национално радио (БНР) е бюджетна организация, която по силата на Закона за радио и телевизия съставя, изпълнява, приключва и отчита самостоятелен бюджет, утвърден от Управителния съвет на медията. БНР е юридическо лице, което представя консолидиран финансов отчет, изготвен в съответствие с приложимите счетоводни стандарти и указанията на Министерството на финансите.

Отчетът за касовото изпълнение на бюджета към 31 декември 2015г. на Българското национално радио е изготвен при спазване на указанията на Министерството на финансите, дадени с ДДС №14 от 21.12.2015 г. В него е отразено изпълнението по бюджета на следните структури:

– БНР София

– Регионална радиостанция (РРС) Благоевград

– РРС Бургас

– РРС Варна

– РРС Видин

– РРС Пловдив

– РРС Стара Загора

– РРС Шумен

– Лентохранилище Боровец

Дейността на БНР през отчетния период е съобразена с основните цели на медията: разширяването и задълбочаването на многопрограмното развитие на БНР, създаването на нови проекти за интегрирани предавания между националните и регионалните програми и тяхното ребрандиране, по-нататъшното развитие на предавателната мрежа, налагането на общественото радио като програмен, технически и технологичен лидер.

Българското национално радио утвърди позициите си на обективна медия със силно и ярко присъствие в медийната среда.

Националната обществена медия пое под свой патронаж едни от най-значимите културни и обществени събития, като едновременно предложи бърза и разностранна информационна картина от живота в страната. Но освен емблема на безспорно медийно лидерство, Българското национално радио формира и професионални и етични стандарти, с което значително увеличава доверието към себе си.

Последователно въвеждане на нови технологии и организация на работата, непрекъснато обновяване на програмите - на това заложи БНР през 2015 година.

**І. Приходи**

За отчетния период постъпилите приходи по сметката на Българското национално радио са в размер на 2 967 343 лева. Те са разпределени по области и параграфи, както следва:

**Област „Бюджет“**

Съгласно Закона за радиото и телевизията в приход на бюджета на БНР постъпват собствени приходи от реклама, спонсорство, дарения, лихви и други приходи, свързани с дейността.

Тези средства по приходни параграфи са както следва:

1. По § 24-00 „Приходи и доходи от собственост“ са отчетени общо

3 236 903 лева

1. §§ 24-04 „Нетни приходи от продажба на услуги,

стоки и продукция“ 3 162 845 лева

1. §§ 24-05 „Приходи от наеми на имущество“ 72 804 лева
2. §§ 24-08 „Приходи от лихви по текущи банкови сметки“ 12 лева
3. §§ 24-19 „Приходи от други лихви“ 1 242 лева

2. По § 28-00 „Глоби и административни наказания“ са отчетени 549 лева

3. По § 36-00 „Други приходи“ са отчетени 50 748 лева от реализирани курсови разлики, получени застрахователни обезщетения за ДМА и други неданъчни приходи.

4. По § 37-00 „Внесени ДДС и други данъци върху продажбите“ са отчетени минус 378 417 лева.

4.1. §§ 37-01 „Внесен ДДС“ -288 500 лева

4.2. §§ 37-02 „Внесен данък върху приходите от стопанска дейност“ -89 917 лева

Разпределението между отделните приходи по §§ 24-04 „Нетни приходи от продажба на услуги, стоки и продукция“ е както следва:

Най-голям относителен дял в общите приходи имат приходите от рекламна дейност – 1 768 710 лева с ДДС.

Oт сключените договори с министерства и институции по различни съвместни проекти за излъчване на рубрики и информационни клипове са получени приходи в размер на 848 287 лева с ДДС, в т.ч. договори с Министерството на труда и социалната политика, Министерството на земеделието и храните, Министерството на транспорта, информационните технологии и съобщенията, Министерството на икономиката, Администрацията на МС, „Евранет+“ и други.

Приходите от технически услуги за периода са 214 347 лева с ДДС, като звукозаписни услуги предоставят и регионалните радиостанции.

Приходите от концертна дейност за периода в размер на 102 974 лева с ДДС са преди всичко от продадени билети за сезона на Симфоничния оркестър, както и на другите музикални състави на Радиото.

Приходите от договори за спонсорство на предавания са в размер на 27 141 лева с ДДС.

От издателска и лицензионна дейност са получени 17 303 лева с ДДС.

Приходите от изборите за общински съветници и кметове и референдума са 144 286 лева.

**Област „ДЕС“**

По §§ 46-10 „Текущи помощи и дарения от Европейския съюз“ са получени 57 560 лева, от които: 26 468 лева са финансиране от Европейския парламент по проект „Европа за мен“ и 31 092 лева са възстановени разходи от Фондация „Информация и природозащита“ – координиращ бенефициент по споразумение за отпускане на безвъзмездни средства от Европейската комисия във връзка с проекта „Популяризиране на устойчивото ползване на лечебните растения в България“, съфинансиран от програма LIFE+.

Продължават да се търсят варианти за максимално използване на всички ресурси, с които БНР разполага като медия и институция.

**\***

В БНР е създаден **„Информационен продуцентски център“**. Неговата дейност включва организацията и логистиката на вътрешни и външни събития на БНР. Центърът поема организацията на издателската дейност, а именно - издаването на собствена звукозаписна продукция на БНР, както и по поръчка на външни продуценти, като изпълнява процедурите по уреждане на продуцентските, изпълнителските, авторските и сродните права. В неговата структура функционира **„Медиа център БНР“ -** място за пресконференции, работни срещи, семинари и събития. Изготвен е план за развитие и брандиране на залите за пресконференции, както и правила за ползване на рекламни площи от външни клиенти. Разработена е система за разширяване на възможностите за продажби на продукти и услуги от „Златен фонд“ и „Справочна редакция“. През отчетния период центърът е участвал в организирането на мероприятия, сързани със значими събития и актуални теми, в това число редица вътрешни събития на БНР.

Към Информационния продуцентски център съществува “**Рекламно-информационен център“**. Основната му цел е да информира обществеността за предстоящи събития, организирани от БНР като обществена медия и културен институт, да продава билети за предстоящите концерти, да разпространява звукозаписи, продуцирани от БНР и възпроизведени на електронни носители и да предлага и разпространява мърчандайзингови стоки.

**ІІ. Разходи**

За дейността си през 2015 година БНР е направило общо разходи в размер на 44 043 984 лева.

Изразходването на средствата по бюджетни параграфи е в рамките на утвърдения бюджет за периода. Реализацията на разходите се осъществява при режим на икономии и е съобразена с целите на БНР.

Разходите са разпределени по области, дейности и параграфи, както следва:

**Област „Бюджет“**

**А. Дейност 7742 „Радио”**

По тази дейност са извършени разходи в размер на 43 843 528 лева, разпределе-ни по следните параграфи:

**Текущи разходи**

1. По § 01-00 „Заплати и възнаграждения за персонала, нает по трудови и служебни правоотношения“ са отчетени 15 722 873 лева, което представлява 35.70 % от общите разходи. Изразходваните средства са съобразени с определената средна брутна работна заплата за 2015 г.

2. По § 02-00 „Други възнаграждения и плащания за персонала“ са отчетени 3 706 200 лева (8.41 % от общите разходи), в т.ч.: възнаграждения за нещатен персонал нает по трудови правоотношения, персонал по извънтрудови правоотношения, ваучери за храна, обезщетения на персонала и други плащания.

1. По § 05-00 „Задължителни осигурителни вноски от работодатели“ са отчетени 3 026 423 лева (6,87% от общите разходи). Осигуровките са определени съгласно КСО, ЗБДОО, ЗЗО и ЗДБРБ за 2015 г.
2. По § 10-00 „Издръжка“ са отчетени 16 015 706 лева, което представлява 36,36% от общите разходи за дейността.

4.1. §§ 10-11 „Храна“ 12 550 лева

4.2. §§ 10-11 „Медикаменти“ 105 лева

4.3. §§ 10-13 „Постелен инвентар и облекло“ 10 520 лева

4.4. §§ 10-14 „Учебни, научно-изследователски разходи

и книги за библиотеката“ 457 лева

4.5. §§ 10-15 „Материали“  1 141 624 лева

4.6. §§ 10-16 „Вода, горива и енергия“ 1 397 183 лева

4.7. §§ 10-20 „Разходи за външни услуги“ 11 138 058 лева

Тези разходи са с най-голям относителен дял в издръжката (69.33 %). Преобладаващ тук е делът на разходите за разпространение на радиопрограмите – 6 980 716 лева.

4.8. §§ 10-30 „Текущ ремонт“ 583 258 лева

4.9. §§ 10-51 „Командировки в страната“ 270 081 лева

4.10. §§ 10-52 „Краткосрочни командировки в чужбина“ 215 843 лева

4.11. §§ 10-53 „Дългосрочни командировки в чужбина“ 39 281 лева

4.12. §§ 10-62 „Разходи за застраховки“ 48 717 лева

4.13. §§ 10-69 „Други финансови услуги“ 4 947 лева

4.14. §§ 10-92 „Разходи за договорни санкции и неустойки,

съдебни обезщетения и разноски“ 3 655 лева

4.15. §§ 10-98 „Други разходи, некласифицирани

в другите параграфи и подпараграфи“ 1 149 427 лева

5.По § 19-00 „Платени данъци, такси и административни санкции“

са отчетени 476 620 лева.

6. По § 46-00 „Разходи за членски внос и участие в нетърговски организации и дейности“ са отчетени 163 776 лева

Тук са отчетени разходите за членството на БНР в Европейския съюз за радио и телевизия.

**Операции с нефинансови активи**

Отчетени са разходи в размер 4 731 930 лева в т.ч.:

1. Разходите по § 51-00 „Основен ремонт на ДМА“ са 948 735 лева.

2. Разходите по § 52-00 „Придобиване на дълготрайни материални активи“ са в размер на 3 304 646 лева от които:

2.1. §§52-01 „Придобиване на компютри и хардуер“ 1 041 181 лева

2.2. §§52-03 „Придобиване на друго оборудване, машини и съоръжения“

2 127 861 лева

2.3. §§52-04 „Придобиване на транспортни средства“ 118 089 лева

2.3. §§52-05 „Придобиване на стопански инвентар“ 14 089 лева

2.4. §§52-06 „Изграждане на инфраструктурни обекти“ 3 426 лева

3. По § 53-00 „Придобиване на нематериални дълготрайни активи“ са отчетени програмни продукти 478 549 лева.

За тези разходи допълнително е представена подробна обяснителна записка.

**Б. Дейност 2282 „Отбранително-мобилизационна подготовка“**

По тази дейност са извършени разходи в размер на 61 775 лева, в т.ч.:

1. § 02-00 „Други възнаграждения и плащания

за персонала“ 2 830 лева

2. § 05-00 „Задължителни осигурителни вноски

от работодатели“ 174 лева

3. § 10-00 „Издръжка“ 24 764 лева, в т.ч.:

3.1. §§ 10-13 „Постелен инвентар и облекло“ 480 лева

3.2. §§ 10-15 „Материали“ 9 047 лева

3.3. §§ 10-16 „Вода, горива и енергия“ 5 518 лева

3.4. §§ 10-20 „Разходи за външни услуги“ 944 лева

3.5. §§ 10-30 „Текущ ремонт“ 615 лева

3.6. §§ 10-51 „Командировки в страната” 5 276 лева

3.7. §§ 10-92 „Разходи за договорни санкции, неустойки,

съдебни обезщетения и разноски“ 2 884 лева

4. §§ 19-81 „Платени общински данъци, такси, наказателни лихви

и административни санкции“ 26 098 лева

5. §§52-03 „Придобиване на друго оборудване, машини и съоръжения“

7 909 лева

**В. Дейност 7701 „Почивно дело“**

За „Почивно дело“ са отчетени 79 018 лева , в т.ч.:

1. § 01-00 „Заплати и възнаграждения за персонала нает по трудови и

служебни правоотношения“ 6 559 лева

2. § 02-00 „Други възнаграждения и плащания

за персонала“ 15 848 лева

3. § 05-00 „Задължителни осигурителни вноски

от работодатели“ 3 962 лева

4. § 10-00 „Издръжка“ 25 136 лева, в т.ч.:

4.1. §§ 10-15 „Материали“ 3 478 лева

4.2. §§ 10-16 „Вода, горива и енергия“ 12 529 лева

4.3. §§ 10-20 „Разходи за външни услуги“ 7 294 лева

4.4. §§ 10-30 „Текущ ремонт“ 1 835 лева

5. По §§ 19-81 „Платени общински данъци, такси, наказателни лихви

и административни санкции“ 9 575 лева

6. По §§ 51-00 „Основен ремонт на ДМА“ 17 938 лева

**Общото изпълнение на разходите по параграфи, област „Бюджет“ за периода спрямо годишния план е представено в следната графика:**

**Област „ДЕС“**

**А. Дейност 7742 „Радио“**

По тази дейност са извършени разходи в размер на 59 664 лева, разпределени по следните параграфи:

1. § 02-00 „Други възнаграждения и плащания

за персонала“ 53 515 лева

2. § 05-00 „Задължителни осигурителни вноски

от работодатели“ 5 539 лева

3. § 10-00 „Издръжка“ 610 лева, в т.ч.:

3.1. §§ 10-51 „Командировки в страната“ 610 лева

В изпълнение на разпоредбите на Закона за радиото и телевизията, разходите на БНР са за осъществяването на основните цели на националната медия по подготовката, създаването и разпространението на следните програми:

* Две национални програми – „Хоризонт“ – информационно-музикална програма и „Христо Ботев“ – единствената в България програма за култура;
* Осем регионални радиостанции (Радио Благоевград, Радио Бургас, Радио Варна, Радио Видин, Радио Пловдив, Радио София, Радио Стара Загора и Радио Шумен);
* Международна програма на БНР – Радио България, излъчваща чрез интернет (в ефир само на турски език) предавания на 11 езика. Tя формира облика на страната в чужбина и представя културната и националната ни идентичност;
* Радио Бина@р.

Всички национални и регионални програми имат разкрити профили в социалните мрежи.

\*

В областта на ***програмната дейност***през 2015 година продължават усилията за задълбочаването на интеграционните процеси между националните и регионалните програми на Българското национално радио. Продължава добрата практика за създаването на поредица от съвместни предавания между отделните програми, като се обръща особено внимание на качеството и на ефективността при използването на човешките ресурси. Нараства броят на извънстудийните изяви на програмите, разширява се обемът на развлекателните предавания, преосмисля се музикалният им формат и се преформатират музикалните блокове, за да се разшири жанрово-музикалното разнообразие на програмите.

Програмна дирекция изготвя анонси за акцентите в 10-те ефирни програми на БНР, който се публикуват всекидневно на сайта на радиото.

\*

И през този период ***програма „Хоризонт“*** остана безспорен информационен лидер в радио ефира. Поддържа се традицията за бърза, точна и обективна информация с последващи коментари и дискусии по основните информационни сюжети. Въпреки тежката конкуренция “Хоризонт“ запазва високия процент на доверие и поддържа пазарния си дял.

Тематичните акценти през годината са: ефикасно ли работят институциите; как се отнасят гражданите към законотворчеството; опита за реформиране на чувствителните сфери – здравеопазване и социално осигуряване; каква е цената на кризата; разпад на КТБ; сигурността; Местни избори и Национален референдум и други.

В динамичната и сложна външно-политическа, икономическа и социална обстановка през периода, основното внимание на репортери, кореспонденти и новинарски екипи се концентрира върху най-важните събития свързани с: наводненията, снежните бедствия, взривовете във ВМЗ Сопот на площадка Иганово, сблъсъците между роми и българи в Гърмен и Орландовци, проблемите с бежанците, тежките катастрофи, задръстванията по пътищата и границите. Програма „Хоризонт“ продължи традицията си да отразява пряко големите международни събития. Специалните пратеници предаваха за кризата в Македония и изборите в Турция. Стрингерите ни в Гърция и Франция отразиха дълговата криза в Гърция и терористичните атаки в Париж. Излъчени са тематични предавания за: 70-годишнината от края на Втората Световна война, Деня на Европа, 9-ти май и 1150 години от създаването на Българската православна църква (на 3-ти май).

Съвместно със „Златния фонд“ на БНР, в началото на годината програмата осъществи рубриката „Златните гласове на БНР“, както и поредица интервюта с хора, свързани пряко с историята на БНР.

В рамките на сътрудничеството на програма „Хоризонт“ със СБА и МВР в предаванията „Хоризонт за вас“ и „Хора, пътища, автомобили“ е обособена рубрика за пътната информация. Програмата се включи активно и в кампанията за безопасност на движението под мотото „Искаме ви живи“.

Музикалният екип на програма „Хоризонт“ през посочения период чрез преки предавания и репортажи направи аудиторията съпричастна към: Третия международен младежки фестивал в Калофер, Националния събор на народното творчество в Рожен, 11-ти национален събор на българското народно творчество в Копривщица, Балкански фестивал „Бохеми“ в Банско, Национален фолклорен фестивал „Море от ритми“ в Балчик и Фестивала на изкуствата „Аполония“ в Созопол.

\*

Основен елемент през 2015 година в ***програма „Христо Ботев“*** е активното и пространно отразяване на знакови събития от културния и музикален живот у нас. Задълбочи се подхода за развитие на образователния сегмент при реализация на тези компоненти. Част от предаванията и спектаклите, излъчени по програмата са транслирани и по интернет платформата на БНР. През периода са поставени 12 радиодраматургични премиери от водещи наши и чужди автори, както и 10 проекта на документалната радиодраматургия. В областта на музиката програмата организира и излъчи двата национални конкурса – „7 в 11“ - за съвременна забавна музика и „Надпяване“ - за фолклорни изпълнители. Продължава директното излъчване на концерти и спектакли от страната и чужбина – концертите от сезона на СО на БНР, „Мартенски музикални дни Русе“ – 13 концерта, конкурса „Панчо Владигеров“ в Шумен, Софийски музикални седмици, откриване на сезона на Миланската скала и на Метрополитен опера – Ню Йорк, спектакли от различни театри в Европа, Виена, Барселона, Мадрид, излъчване на всички премиерни спектакли от Софийската опера, „Варненско лято“, „Аполония“ и всички значими музикални, фестивални и фолклорни спектакли и конкурси в страната. С участието на над 100 малки и големи артисти, певци, композитори и изпълнители се излъчи спектакълът по случай 80-годишнината на детските предавания в ефира, а в 32-то издание на детски литературен конкурс „Искри“ участваха над 300 малки автори от страната и чужбина. В рамките на младежкия фестивал за алтернативна музика, култура и начин на живот „Аларма, пънк, джаз“ са организирани и излъчени 21 концерта от цялата страна. Повечето от тях с благотворителна мисия за млади хора в неравностойно положение. В областта на образователната тематика се осъществиха националните инициативи „За думите“, „Азбука на любимите думи“ с над 100 участници, 3-тото издание на конкурса „Творческо писане онлайн за ученици” и 6-тото издание на конкурса за хора с увредено зрение „Зрящи сърца“, както и образователната поредица за правата на човека.

Продължи традицията за изнасяне на цели програмни формати извън столицата, което води до детайлизиране на участието на местните обществени, културни и образователни дейци и запознаване на националната аудитория със спецификата на живота и творчеството извън големия град. Продължава тенденцията за първо отразяване на значими събития – театрални и балетни постановки, изложби, спектакли, нови книги. Активира се дейността по съвместни предавания с основни наши ведомства и регионални институции, с тематика евроинтеграция и местни проблеми, както и научни институти извън страната в областта на образованието, музиката, икономиката и културата.

\*

***Регионалните програми на Българското национално радио*** се подготвят и излъчват от осемте регионални радиоцентрове на БНР в страната и обхващат с емисиите си почти цялата територия на България.

24-часовите програми[[1]](#footnote-1) на регионалните радиостанции по медийното си съдържание са универсални (политематични като профил), с достатъчен обем новини от региона, страната и света, с разнообразни информационни и публицистични жанрови форми, както и с музика от богатите си звукозаписни фондове, даващи отлична представа за музикалната карта на България. В съдържанието на програмите присъстват общокултурни и развлекателни елементи в духа на регионалните традиции и в търсенето на онова, с което живее съвременността.

Съвместните предавания на БНР-София и регионалните радиостанции продължават да се доказват във времето. Те са само стъпка във вярната посока. Броят им се увеличава, като най-важно е задължителното сътрудничество по повод създаването и организирането на общонационални прояви, инициативи, движения и т.н.

\*

***Радио Благоевград*** е безспорният информационен лидер за Югозападна България. Основните приоритети на Радио Благоевград са създаването на програма за активния слушател, този който търси актуалната и обективна информация, анализите и коментарите на събитията от деня и в същото време иска да изпита удоволствието от хубавата музика и развлекателните предавания.

Новините са с приоритет, с акцент върху регионалната тематика, представена с различни гледни точки и звукова илюстрация. Новинарските емисии включват и преглед на печата, подробна и актуална информация за обстановката в планините и курортите в региона, за пътните участъци с ремонтна дейност и за трафика през граничните пунктове. Не остава на заден план и темата за етническата търпимост с примери от Гърмен и събитията в Македония.

Запазва се персонификацията на темите в отделните дни, което води до по-прецизен синтез на темите и събеседниците и увеличава доверието на слушателя към провеждащите се дискусии. Отделните блокови предавания са насочени към информираността на аудиторията за значими събития в страната и света. Изключителен интерес предизвикват и ежедневните проверки на репортерите по злободневни теми на деня. С преки включвания и репортажи се отразяват и спортните събития в региона.

Българската народна музика от македонския край е с приоритетно звучене в програмата на Радио Благоевград. В предаванията за култура и изкуство е поставен акцент върху новите събития в културния календар на трите области - Благоевград, Перник и Кюстендил. Успешно са отразени: проекта за съвременно изобразително изкуство «11.11» на община Благоевград, фестивала за съвременно изкуство «Blues&Jazz» и специалното издание на фестивала за независимо кино «So Independent». Периода е наситен с музикални прояви в региона. С репортажи и преки включвания са отразени: джаз-фестивала в Банско, «Опера фест», «Пирин фолк» Сандански и фестивала «Франкофоли 2015», както и други музикални събития в областта. В арт-салона свои картини показват ученици, студенти и утвърдени художници.

\*

***„Радио Бургас – нашият глас!“*** е логото, под което се развива и утвърждава регионалната радиостанция в системата на БНР. От началото на годинатаРадио Бургас реализира 15 часова програма. За кратък период новините на радиото се превърнаха в своеобразна „визитка“ на единствената обществена медия в Югоизточна България. Те се подготвят основно от собствени информационни източници, с активно репортерско присъствие и документална подкрепа на съдържанието.

С увеличаването на обема на програмата се покрива целият отрязък от денонощието, който е с активно присъствие на аудиторията. Даден е шанс за развитие на музикалните линии. Почитателите на разнообразните музикални жанрове получиха съответната „територия“, съобразена часово с навиците на аудиторията.

Основните блокови информационно-музикални предавания, като „С усмивка за вас от Радио Бургас“ и „Булевард Демокрация“ се утвърдиха като възможност за пряк контакт със слушателите и институциите в областта на поставянето и решаването на проблеми от всекидневието.

По повод третия си рожден ден, под наслов „Радио Бургас – близо до вас“ се реализираха две „открити студия“ с участието на граждани, общественици и кметове на общините.

Важен акцент в програмата е отразяването на подготовката и провеждането на Местните избори и Националния референдум. Запазвайки основните характеристики и принципи на схемата си, която дава възможност за гъвкавост, през летния период програмата на Радиото бе съобразена с активния туристически сезон по Южното Черноморие, със селскостопанската кампания в региона, с усилените инфраструктурни и ремонтни дейности в град Бургас и големия брой концерти, спектакли, изложби и фестивали традиционно съпътстващи активния курортен сезон. Сериозни проблеми, изискващи постоянна ангажираност и мобилизация на репортерския екип са проблемите с нелегалните преминавания на границата по линията Резово - Малко Търново - Елхово, с борбата срещу трафикантите и усилията на граничните власти за справянето с тези проблеми.

\*

През отчетния период ***Радио Варна*** продължи да изпълнява трите си основни послания към аудиторията в региона: „Имате право да знаете“, „Традицията е модерна“ и „Радио Варна – другата сцена“.

Разнообрази се съдържанието на предаванията в програмната схема на радиото. Осъществени са два радиомоста с Националната радиокомпания на Украйна. Обновено е предаването „Неизвестно за известното“ с акцент „Архитектурата на стара Варна“. През летните месеци се излъчи новата рубрика „Фестивална Варна“, отразяваща богатата културна програма в града. Отстоявайки традиционната си позиция на информационен лидер в региона, Радио Варна продължава да разширява обхвата на извънстудийните събития, с голяма част от които се обогатява и съдържанието на програмата. През периода са организирани и отразени 399 събития и културни прояви, сред които 40 изложби, 66 концерта, 38 литературни премиери, 82 семинара, 60 пресконференции, 89 тематични срещи, 16 звукозаписа и други. За четвърта поредна година е приета и се реализира Програмата за извънстудийни културни събития в Радио Варна в подкрепа на детското и и младежко творчество в региона с мото „Криле за начало“. Радио Варна традиционно връчи специални награди (професионален звукозапис) за лауреати на четири от престижните национални музикални конкурси за ученици: детски фолклорен конкурс, фестивала „Дни на класическата китара”, клавирен конкурс, конкурс за изпълнители на чешка и словашка музика, както и Международния музикален фестивал „Откритие“. Проектът за радиотеатър *„Чуваш ли театъра?“* отново спечели съфинансиране от фонд „Култура“ на Община Варна и в този отчетен период са реализирани четири радиопиеси, чиито автори и актьорски състав са млади творци от Варна. Спечелено е и съфинансиране за новия проект *„Щурец в ухото“* - за четири музикални предавания (концерти) с участието на млади изпълнители и формации от Варненския регион, чиито изяви ще продължат и през месец октомври. Наред с това Радио Варна е търсен и предпочитан медиен партньор от всички значими регионални, национални и международни културни и други събития или кампании, провеждани в територията на обхвата.

За значими постижения в областта на радиожурналистиката, за предаването „Спорт+“ е получена колективната награда „Варна“. Проведена се най-масовата аматьорска спортна проява в региона – традиционната лекоатлетическа щафетна обиколка на Радио Варна, посветена на 3-ти март.

През последните години с двата арт салона и концертното студио медията се утвърди като алтернативен културен център в града.

\*

***Радио Видин*** реализира 18 часова програма, в която са обособени и структурирани три делнични информационно-музикални блока, три публицистични авторски и три музикални линии, плюс ежедневни и седмични тематични рубрики. Интегрират се нови програмни елементи, без да се отстъпва от позицията „Близо до хората“ и като се запазва основната стилистика, тематичният и музикалният профил.

Постоянно нарастват контактите по инициатива на слушателите на Радиото, което е още едно доказателство, че регионалната станция продължава да се утвърждава като водещ регионален оператор в Северозападна България. Тематичното обогатяване на съществуващите предавания и въвеждането на нови е съобразено с реалния обществен интерес на местната общност, с намерението да се работи за разширяването на информираността и кръгозора на слушателите.

Информациите, новините, репортажите и предаванията, публикувани на сайта, са окомплектовани със собствени снимки и звукова картина от събитията. В профила във Facebook радиото има над 12 000 активни потребители - аудитория до която достигат публикациите в социалната мрежа.

\*

Програмата на ***Радио Пловдив*** по съдържанието си е универсална с достатъчен брой новини, изпълнена с радиожурналистика и публицистика, както и с музика от твърде богатите си звукозаписни фондове. РРС Пловдив е значимо културно средище за региона и фактор за създаване на събития, които имат национално значение.

През отчетния период изпълнението на основните цели в програмата на РРС Пловдив, както винаги, е на необходимата висота. Професионално са отразени основните политически и икономически събития в региона и страната, както и многобройните промени в политическата ситуация. Съкращаването на разходите за издръжка на персонала наложи вземането на нови решения по преструктурирането на отделните програми, както и възлагането на външни изпълнители за някои програмни задачи.

Изборът на Пловдив за европейска Столица на културата през 2019 г. постави нови предизвикателства пред дейността на Радио Пловдив като един от културните центрове в града. Това наложи и стартът на ежедневната рубрика в утринния пояс „Зона Култура“ , в която са обединени възможностите на Радиото и културният елит в града.

Програмата продължава да действа активно в синхрон с цялостната политика на БНР за по-плътно доближаване до потребностите, интересите и вкусовете на аудиторията и отделните и групи.

\*

През изминалия период столичната регионална радиостанция на БНР „***Радио София“*** показа, че е способна да изготвя и излъчва пълноценно 24-часова програма, която да отговаря не само на профила на регионална радиостанция, но и да успява да привлече нов тип аудитория, която да разпознава Радио София като иновативна медия.

Разработена е концепция и са реализирани много нововъведения и рубрики в програмната схема. Вярно на установените традиции от предходните две години, Радиото осъществи и няколко нови кампании и инициативи със социално значение.

Още в началото на годината в периода на зимните празници в съботното предаване „Радиокафе“ стартира рубриката за етнофолклор „За чудо и приказване“ с експертни коментари за най-обичаните български традиции, обичаи и вярвания и тяхното съвременно измерение. През пролетта в неделното „Радиокафе“ започна рубриката „Хомо Луденс“ за арт живота в градската среда. Още преди настъпването на есенния програмен период, Радио София стартира и авторското публицистично предаване „Очите на четвъртата власт“. В него важно място заема рубриката „Малки истории за доброто“. В рамките на това предаване, екипът осъществи и няколко изнесени студия (в гр.Годеч, гр.Оряхово и с.Търнава). Сред последните нововъведения в програмата на Радио София е рубриката в „Ритъмът на столицата“ – „Арт диалози – пътуване в света на модата и стила“, която представя новите тенденции в градската мода и световните стайлинг събития. През месец септември стартира и ежедневната рубрика „Незабравимите“. В нея прозвучават световни евъргрийни, като към тях се поднася кратка любопитна информация, свързана с историята и изпълнителите им.

След местните избори, в сутрешното „Радиокафе“ започна излъчването и на рубриката „Историите на софийските кметове“. В нея слушателите получават подробности около живота и дейността на кметовете за подобряване облика на столицата през годините.

Още преди края на годината Радио София стартира и още една рубрика „Лица и гласове“. С изразено публицистична насоченост тя повежда аудиторията в полезен разговор с важна за обществото личност от политическия, културния и социалния живот в страната.

В началото на годината, по повод 80-годишният юбилей на БНР Радио София осъществи кампанията "Рождениците на Радио София". По повод настъпването на астрономическата пролет, екипът на Радио София посети Дома за възрастни хора в ж.к. „Зона Б-5“ за да покаже, че е отговорно към емоционалния свят на своите слушатели. Във връзка с великденските празници продължи обичаната от слушателите инициатива „Радио София идва при вас“, като радиото сподели светлия празник с тези, които даряват най-много светлина – децата от столичното ОДЗ „100 усмивки“. В навечерието на първия учебен ден екипът реализира и традиционната си кампанията „Първолаците“. Така Радио София отбеляза първия учебен ден, празника на столицата и своя рожден ден.

\*

През последните години ***Радио Стара Загора*** се утвърди като информационен лидер в региона.

Новините са гръбнака на дневната програма. Най-висок рейтинг от седмичната програма на Радиото продължават да поддържат обзорната емисия „Новини“ и спортното предаване „Спортен калейдоскоп“. Информационните емисии на Радио Стара Загора обхващат събития от седем области на страната.

Успешен за програмата на медията през отчетния период се оказа моделът на редуване на кратка информация с музика. Стремежът е да се разширява постоянно сервизната информация за пътната обстановка, времето и други. В радиообхвата на програмата се намират и 5 гранични пункта на страната, което налага информационно обезпечаване на пътуващите към Гърция и Турция.

В началото на месец май УС на БНР утвърди нова програмна схема и нови предавания в ефира, което допринесе за по- големия интерес към радиото и по-добрия баланс между музика, актуална информация и коментари на събитията.

В „60 минути повече“ главен герой са хората и събитията извън новините. Слушателите подават темите в предаването и имат възможност за коментар в ефир.

„Кауза България“ е територия за успелите млади хора в България, които имат своята професия, бизнес и са останали да работят в родината.

Като музикална концепция Радио Стара Загора се опитва да наложи най-новото от българските изпълнители. На особена популярност продължават да се радват фолклорните програми, „Песен слънце буди“ и , „От извор се песен лее“. Това е единствената медия в региона, която има специализирано предаване за класическа музика „Класика за всички“. Любителите на джаз музиката, операта и алтернативните стилове също имат своето място в ефира. Радиото е единствен медиен партньор  на Фестивала за оперно и балетно изкуство в Стара Загора, като записва  и съхранява  изданията на това събитие с активното участие на програма „Христо Ботев“. Направени са записи на джаз-фестивала в Стара Загора, който се провежда през юни. Излъчен е концерт на призьорите от класацията за български поп и рок изпълнители „Черната овца“.

\*

Приоритетите на ***Радио Шумен*** за периода са осигуряване на оптимални условия за развитието на обществения характер на радиото в Североизточна България и запазване на устойчивите тенденции за медийно лидерство в зоната на покритие.

Като обществен доставчик на медийни услуги радиото изключително прецизно разпространява политическата, икономическата и социално значимата информация, спазвайки принципа на равнопоставеност. Заради спецификата на региона, принципите на толерантност са водещи в програмата на радиото.

През периода се промени програмната схема на Радиото. В нея е заложено на интерактивността и търсенето на определени прийоми за разкриване потенциала на журналистите в следобедните блокове на радиото, където са разположени публицистиката и коментарите за отделни събития от живота на Североизтока. Променена е общата характеристика на новините като съдържание и като качество. Продължава разработването на сайта на Радио Шумен като отделна медия. Новините се качват в сайта в момента на тяхното получаване.

Създадени са две предавания в сутрешния блок с забавни и любопитни акценти, предаването „Събота вечер с ….“, което разкрива творческия потенциал на журналистите и предаването за дамската аудитория „Неделя – ден за мен“. В края на годината стартира и предаването „Истории за … историята“, което е свързано с бита, нравите и културните достижения на хората от региона.

През 2015 година в ефира на медията звучи новото предаване „Направи си сам“. То предоставя актуална информация на предприемачите, подсказва и стимулира създаването и развитието на малкият и среден бизнес в региона.

За поредна година Радио Шумен е медиен партньор на Международните детско-юношески хорови празници „Д.Войников“. Правят се документални записи на всички концерти. Радиото е домакин на творческата среща-дискусия на диригентите, които участват във фестивала.

В знак на признателност за добро медийно партньорство Радио Шумен получи почетна грамота от БЧК. През този период са организирани и редица изложби, включително и с благотворителен характер.

\*

***Международната програма на БНР „Радио България“*** изпълнява важната функция на общественото радио да представя образа на България, културната и националната идентичност на страната в световното медийно пространство, да е основен източник на информация от и за България за чуждестранната аудитория и българските общности в чужбина, както и да подготвя и излъчва програми за етнически малцинства в България.

Изцяло обновената уебстраница на „Радио България“, допринесе за по-модерно присъствие в интернет пространството. Възможността да се качва повече снимков и видео материал, както и интерактивните препратки към останалите програми на БНР (по-специално „Радио Бинар“) са стъпки напред към една съвременна мултимедия.

От началото на 2015 г. времетраенето на ежедневните звукови файлове във всичките редакции (уебподкаст - програма от деня) е увеличено от 30 на 60 мин. Това е във връзка с изградената страница за 24-часов стрийм на програмите на Радио България. Увеличено е и ефирното време на програмите на турски език – от 2 часа и 30 минути на 3 часа.

\*

През 2015 година продължи развитието на ***Интернет радио „Бин@р” –*** пресечна точка между социалните мрежи и класическите медийни технологии.

През отчетният период екипът на „Бинар“ реализира софтуерни подобрения, които дават възможност на потребителите по-добре да се ориентират в предоставеното съдържание и фокусират вниманието върху обществено значимите проблеми.

Създадена е ротация на фокусирани публикации, с възможност за представяне на най-доброто от създаваното ефирно и за сайта съдържание. Реализирани са съвместни продукции с Радио България и Програма „Христо Ботев“, както и заснемане (включително и осигуряването на допълнителното осветление), монтаж и живо излъчване на събитията, свързани с честването на 80-тата годишнина на БНР. Реализиран е видео стрийм от Зала „България“ – концертите на СО на БНР. Това включва и съвместно сътрудничество при излъчването на значими концерти на БНР чрез мултикамерно заснемане на БНТ. Реализирани са: музикален канал „Класика“; банерна система за реклама плюс рекламна тарифа; рекламна стратегия за представяне на мултимедийното съдържание генерирано от ефирната програма и сайта през You Tube и Facebook платформите; допълнителни музикални стрийм канали с популярно съсържание.

**\***

***Уебсайтът на БНР***. Порталът на БНР – bnr.bg, селектира и експонира информацията, създадена от БНР.

През отчетният период екипът на редакцията изгради: сайта за конкурса „Златна пролет“; от портала bnr.bg - вход към класацията „Любимите народни песни и хора на България“; календарът на сайта на „Музикална къща БНР“ и страница за „Местни избори 2015“. Осъществи се онлайн видеоизлъчване на церемонията по връчването на: наградите „Сирак Скитник“; концерта „80 години БНР – „Властелинът на ефира“; видеоклипове на №1 от отделните програми. Направени са промени по дизайна и функционалностите. Изградена е страницата за 24-часов стрийм на програмите на Радио България. Изготвена е карта на bnr.bg и е изградена страницата за мултимедийните приложения на БНР. Изгражда се форма за обратна връзка с потребителите на bnr.bg и други.

\*

За категоричното утвърждаване на Българското национално радио като културна институция основен аргумент е дейността на ***музикалните състави на БНР***.

Основен акцент в работата на „Музикална къща БНР“ през 2015 година е достойното представяне в гала-концерта на 25.01.2015 г. в зала № 1 на НДК, за отбелязване на 80-годишнината на БНР и връчване на наградите „Сирак скитник“. Специално за случая е създадена и композицията „Хубава си, моя горо“ от Георги Андреев. В концерта се включиха всички музикални състави на БНР.

**СО на БНР** продължи сезона си с концерти в зала „България“. Успешно е представено рядко изпълняваното произведение - Ораторията „Годишните времена“ от Й. Хайдн. Оркестърът участва в ММФ „Мартенски музикални дни“, както и в поредното издание на фестивала „Под небето над София“. По повод - 100 години на българското кино симфониците участваха и в проекта на БНТ „Лачените обувки на българското кино“. Успешно се представиха и в коопродукциите „Кръстникът“ и „Властелинът на пръстените“.

**Смесен хор на БНР** - участва в гала-концерта на 25.01.2015 г. и в подготовката за амбициозния проект на „Музикална къща БНР“ за запис на „Всенощно бдение“ от Сергей Рахманинов в храм-паметника „Александър Невски“ през месец юли. През месец септември хора участва в три концерта в Мюнхен с диригент Валери Георгиев, през октомври в операта „Отело“ на Верди и в края на годината в коопродукцията „Властелинът на пръстените“.

**Биг Бенд на БНР** - участва в церемонията по връчването на годишните награди „Сирак Скитник”, в джаз-форума в Стара Загора и в отбелязване на годишнините на известни композитори. Реализирани са проектите „24 кадъра джаз” – музика от български филми с нови аранжименти и „Джазофония“ с концерт на Йълдъз Ибрахимова и турското трио „Танини“. Състояха се срещи с Джо Ловано и Джери Бергонци. Запомнящи са концертите „Латино фиеста“, „Сакрални концерти“Дюк Елингтън, както и концерта за откриването на Студио 1.

**Оркестър за народна музика** – концертната и звукозаписна дейност на ОНМ видимо се разнообрази . Оркестърът все повече се отваря към програмите на БНР и подпомага техни проекти. Участва в класациите за млади фолклорни таланти на „Хоризонт“ и „Христо Ботев“. С голям успех премина концертът „Майсторството на концертмайсторите“. За втора година е представен проектът „Класиците на българската сватбарска музика“ и „Ритъмът на Балканите“ – включващ солисти от Турция, Гърция, Македония и Сърбия. Запомнящо е участието му във фестивала „Под небето над София“. Оркестърът се включи с успех и в инициативата на БНТ „Надиграй ме“, през месец юли в Пловдив и през месец декември в „Приказки за малки и големи“. През месец септември участва в гала-концерта на конкурса „7/8“ в Чепеларе.

**Детски хор на БНР -** Хорът не само успешно поддържа нивото си, но и прави стъпки в посока обогатяване на репертоара си. През март малките певци отбелязаха 55-та годишнина на състава с голям концерт в зала „България“. Хорът участва и в концерти на Софийска филхармония, на Гвардейския духов оркестър и др. Новият концертен сезон започна с участие в концерт по случай Деня на будителите и продължи със самостоятелен концерт в рамките на 26-те Дни на Японската култура в България, участие в Детската Евровизия 2015 в зала „Армеец”, във „Властелина на пръстените” и Коледното матине.

**Вокална група „Радиодеца“** - участваха вконцерт по повод 80-годишнината на детските предавания по програма „Христо Ботев“, в запис за БНТ и в гала-концерта за 80-годишнината на БНР. През месец април за втори път гостуваха на Международния фестивал на изкуствата в Сен-Дени – Франция. Участваха и в кампанията „Деца пеят за деца“, осъществена съвместно със Столична община.

**„Музикална къща БНР“** е домакин и организатор на редица културни събития –поредното издание на фестивала за нова поп и рок музика „Златна пролет“, Международния музикален фестивал „Пианисимо“, успоредно с това развива и концертната дейност на музикалните състави на БНР на едно по-високо ниво, в тясно сътрудничество с БНТ и Радио Бинар, със съвременно виждане за мястото им в културния живот. Музикалните състави на БНР записват редовно за фонда на радиото, при това – с най-добри солисти и диригенти. Записват се и творби на български композитори, все по-често написани по поръчка на БНР. Много ценни са документалните записи от международни фестивали. Фондът на БНР активно се попълва и от класическите концертни записи на големи артисти, които са възможни благодарение на договаряне с фестивали с издържани програми. „Музикална къща БНР“ работи активно и с EBU, като разменя програми и осигурява участие на български музиканти в различни фестивали.

\*

През отчетния период продължи с ускорен темп програмата ***за техническо и технологично обновление на производствено-студийната база***, прехода към цифровизация на цялостния работен процес на подготовка и излъчване на радиопрограмите, както и подобряване покритието на страната с програмите на БНР.

Извършени са: преоборудване на апаратна с говорителски кабини за нуждите на кореспондентската мрежа на програма „Хоризонт“; преработка на звуковата и електрическа инсталация за репортажи от храм-паметника „Св. Александър Невски“; подмяна на основните захранващи маслени кабели; софтуерен и хардуерен ъпгрейд на цифровата контролно-разпределителна система в Централна апаратна на БНР – София, като е изградена система за директен цифров пренос на програмите на БНР, излъчвани от предавателната мрежа; изградени са допълнителни постоянни МAN и ISDN връзки от основни спортни и културни обекти в София и страната; доставено и пуснато в експлоатация подвижно цифрово звукозаписно студио; извършен е ъпгрейд към новия билд на “DALET Plus“ в РРС Стара Загора, РРС Варна, РРС Шумен и РРС Благоевград; доставка на звукотехническо оборудване за бъдещата районна радиостанция в гр. Кърджали; цялостен основен ремонт /акустика, електрозахранване и климатизация/ и подмяна на технологичното оборудване с нов цифров звукосмесителен пулт на основното емисионно студио на РРС Стара Загора; доставени са преносими звукосмесителни пултове за РРС Пловдив, РРС Бургас и РРС Стара Загора, както и нови звукови монитори в РРС Видин и РРС Благоевград; разширени и надградени са структурните кабелни мрежи в РРС Шумен; направена е преработка и модернизация на климатични инсталации в РРС Варна и в Лентохранилище Боровец.

Стартиран е процесът за дигитализиране на звуковите архиви на БНР. Съоръженията са доставени и предстои да бъдат монтирани и интегрирани.

Основните приоритети в областта на ***радиоразпръскването*** през отчетния период са свързани с оптимизирането и планирането на покритието на България с програмите на БНР в различните радиочестотни обхвати. Направени са постъпки пред регулаторните органи за предоставяне на необходимия честотен ресурс за развитието на предавателните мрежи на БНР, доизграждането и оптимизирането на предавателните мрежи и развитието на преносната мрежа за програмите, както и за контрола и мониторинга на излъчваните програми.

**\***

В областта **на инвестициите и капиталното строителство,** през периода завърши успешно изпълнението на текущите ремонти на помещенията на програма „Хоризонт“, стаите на дежурните енергетици в ПРС, стаи 6 и 6А на 3-ти етаж в ПРС, стаи 2, 3а и 19 на 6-ти етаж в ПРС, стая 425 на 4 етаж в ПТС, Здравния пункт, стаята на р-л сектор „Електрозахранване и ППО“ в ПТС, фоайето пред Студио 1, заземяването на мълниезащитата на Творчески дом Витоша, стая 12 на втори етаж на ПРС, стая 205 Б в ПТС, зала „Орфей“ и помещенията на Музикалната къща. Извършен е основен ремонт на Студио 1, покрива на столовата, продукционни студия 5 и 7 и ремонт на помещенията на бъдещата районна радиостанция в гр. Кърджали.

**\***

Най-важният и основен критерий за изпълнението на обществените функции на Българското национално радио е доверието, обемът и степента на удовлетвореност на аудиторията. Данните от проведените **социологически проучвания** през 2015 година демонстрират водещата роля на Българското национално радио в националния радиоефир. Българското национално радио е с най-голяма слушателска аудитория в страната.

**АУДИТОРИЯТА НА БНР**

* Най-слушаната програма на БНР е „Хоризонт“, която е с най-големия пазарен дял (15%) от всички радиостанции в страната. Програмата заема втора позиция по обема на среднодневната си аудитория – 11% или 601 279 слушатели всеки ден са на вълните на „Хоризонт” . Средно за годината, седмичната аудитория на програмата е 18% (951 908 слушатели). Слушателите на „Хоризонт“ отделят по 2 часа и 5 минути на ден средно, за да я слушат, като по този показател програмата изпреварва всички частни радиостанции у нас.
* Програма „Христо Ботев“ удовлетворява интересите и потребностите на хората с интереси към културата, образованието, изкуството, гражданското общество. Средно за годината седмичната й аудитория достига до 191 000 слушатели, с което програмата заема 15-та позиция сред всички радиостанции в страната.
* Регионалните радиостанции на БНР се нареждат също на предни позиции на националния радиопазар. Най-характерното за регионалните радиостанции на БНР е, че те имат изключително лоялна аудитория, която отделя за слушане на програмите им над 3 часа средно на ден.

**ІІІ. Натурални показатели**

**А. Обем радиопрограма**

Планираният обем радиопрограма за 2015 година е в размер на 93 075 часа, като излъчените са 94 065 часа.

Радиопрограмата с национално покритие за периода е 29 535 часа, а като регионална програма са отчетени 64 530 часа.

Съпоставянето на отчетните с плановите показатели е посочено в таблица 1.

***Таблица 1 (в часове)***

|  |  |  |  |  |
| --- | --- | --- | --- | --- |
| Програма | **План**  **2015 г.** | **Отчет**  **2015 г.** | **Включване на РРС към национален ефир** | **Общ обем**  **(4+5)** |
| **1** | **2** | **4** | **5** | **6** |
| **Българско**  **Национално радио, в т.ч.:** | **93 075** | **92 777** | **1 288** | **94 065** |
| **Българско**  **Национално радио –София** | **38 325** | **38 295** | **0** | **38 295** |
| Хоризонт | **8 760** | **8 760** |  | **8 760** |
| **Христо Ботев** | **8 760** | **8 760** |  | **8 760** |
| **Радио София** | **8 760** | **8 760** |  | **8 760** |
| **Радио България** | **9 855** | **9 825** |  | **9 825** |
| **Интернет радио** | **2 190** | **2 190** |  | **2 190** |
| **Районни**  **Радиостанции, в т.ч.:** | **54 750** | **54 482** | **1 288** | **55 770** |
| **РРС Варна** | **8 760** | **8 430** | **330** | **8 760** |
| **РРС Пловдив** | **8 760** | **8 656** | **104** | **8 760** |
| **РРС Стара Загора** | **8 760** | **8 495** | **265** | **8 760** |
| **РРС Шумен** | **8 760** | **8 500** | **260** | **8 760** |
| **РРС Благоевград** | **8 760** | **8 431** | **329** | **8 760** |
| **РРС Видин** | **6 570** | **6 570** |  | **6 570** |
| **РРС Бургас** | **4 380** | **5 400** |  | **5 400** |

**Б**. **Щатни бройки и работна заплата**

В края на отчетния период заетите щатни бройки са 1 347, средногодишните са 1 383 (в т.ч. УС и Генерален директор). Средногодишната брутна заплата е 11 373 лева а средномесечната 948 лева.

**ІV. Трансфери – в размер на 21 873 881 лева.**

1. §§ 31-10 „Трансфери от/за ЦБ“ 42 312 000 лева

2. §§ 69-01 „Трансфери за поети данъци върху доходите на физическите лица“

1 489 880 лева

3. §§ 69-05 „Трансфери за поети осигурителни вноски

за ДОО“ 3 207 743 лева

4. §§ 69-06 „Трансфери за поети осигурителни вноски

за здравно осигуряване“ 1 359 241 лева

5. §§ 69-07 „Трансфери за поети осигурителни вноски

за ДЗПО“ 619 346 лева

6. §§ 69-08 „Корективен трансфер“ -2 710 лева

7. §§ 69-09 „Разпределени суми за трансфер“ -6 673 500 лева

**V. Дефицит/излишък**

В края на отчетния период по този раздел е отчетен излишък в размер на

1 235 358 лева.

**VI. Финансиране на дефицита/излишъка**

Отчетените суми в размер на ‘-‘ 1 235 358 лева по този раздел произтичат от:

1. §§ 89-02 „Суми по разчети ЦБ/БО за поети осигурителни вноски

и данъци“ -13 894 лева

2. § 93-00 „Друго финансиране“ 26 567 лева

§§ 93-10 „Чужди средства от други лица“ 31 787 лева

§§ 93-38 „Друго финансиране-операции с активи“ -5 220 лева

3. § 95-00 „Депозити и средства по сметки“ -4 164 лева

§§ 95-02 „Остатък в левова равностойност по валутни сметки

от предходния период“ 1 104 лева

§§ 95-05 „Остатък в касата в лева от предходния период“ 2 532 лева

§§ 95-08 „Наличност в левова равностойност по валутни сметки

в края на периода“ - 6 021 лева

§§ 95-11 „Наличност в касата в лева в края на периода“ - 1 779 лева

4. § 96-00 „Депозити и сметки консолидирани в системата на

Единната сметка“ -1 243 867 лева

§§ 96-01 „Остатък по левови текущи сметки на БО в БНБ

от предходния период“ 1 686 036 лева

§§ 96-07 „Наличност по левови текущи сметки на БО в БНБ

в края на периода“ -2 929 903 лева.

**VII.Формуляр-НАЛ 3**

Наличността по бюджетните левови сметки в края на периода е 2 929 903 лева.

Наличността по валутна сметка в EURO, предназначена за командировки в чужбина, в края на периода е 6 021 лева (3 078 евро).

Наличността в касата в лева в края на периода е 1 779 лева.

Наличността по набирателната сметка на Българското национално радио в БНБ-ЦУ, предназначена за отчитане на временно постъпили чужди средства за гаранции, във връзка с прилагането на Закона за обществените поръчки, към 31.12.2015 година е 22 360 лева. Съгласно Указанията на Министерство на финансите е изготвен Отчет за касовото изпълнение на операциите и наличностите по сметките за чужди средства.

**VІІІ. Справка за поетите ангажименти по бюджета и сметките за средства от ЕС.**

Информацията за поетите ангажименти към 31.12.2015 г. на БНР е отразена коректно в счетоводните сметки и обхваща всички сключени договори през периода, както и тези, които продължават от предходната година. Тя съдържа:

1.Налични ангажименти на 01.01.2015 година:

1.1. за текущи разходи – 19 711 567 лева

1.2. за капиталови разходи – 1 086 118 лева

2. Възникнали за периода ангажименти:

2.1. за текущи разходи – 8 149 944 лева

2.2. за капиталови разходи – 4 251 948 лева

3. Реализирани за периода ангажименти:

3.1. за текущи разходи – 16 114 323 лева

3.2. за капиталови разходи – 4 775 019 лева

4. Други промени (корекции и анулиране):

4.1. за текущи разходи – минус 99 762 лева

4.2. за капиталови разходи – минус 21 736 лева

5. Ангажименти в края на периода:

5.1. за текущи разходи – 11 647 426 лева

5.2. за капиталови разходи – 541 311 лева

Основен дял от ангажиментите в края на периода заемат:

- разходи за външни услуги на обща стойност 10 758 800 лева, които са предимно за производство и разпространение на радиопрограмите (7 422 446 лева), за телефонни и пощенски услуги (966 059 лева), за абонаментна поддръжка на софтуер (1 216 612 лева), за информационни услуги (90 488 лева), за наеми (89 773 лева) и за абонаментна поддръжка на техника (51 325 лева);

- разходи за храна – 10 548 лева;

* разходи за материали – 632 599 лева;
* разходи за вода, горива и енергия – 152 609 лева;
* разходи за текущ ремонт – 28 709 лева;
* други разходи – 62 000 лева, които са за възнаграждения за авторски права;
* разходи за основен ремонт – 130 529 лева;
* разходи за компютри и хардуер – 82 740 лева;
* разходи за оборудване, машини и съоръжения – 279 669 лева;
* разходи за придобиване на софтуер – 48 372 лева.

**IХ. Бюджет**

Съгласно чл.70, ал.1 от ЗРТ, БНР съставя, изпълнява, приключва и отчита самостоятелен бюджет. С протокол на УС от 19.02.2015 г. е приет бюджета на БНР за 2015 г., неговото разпределение по пълна бюджетна класификация и по второстепенни разпоредители с бюджет, както и проекта за разчетите за средствата по международни договори за които се прилага режимът на сметките от Европейския съюз за 2015 година.

С протокол на УС от 29.12.2014 г. е приета числеността на персонала по трудови правоотношения и средната брутна работна заплата в БНР, считано от 01.01.2015 година (съгласно чл. 62, т.6 от Закона за радиото и телевизията и в съответствие с разпоредбите на чл.13, ал.3 от Закона за публичните финанси).

Във връзка с писмо изх. № 91-00-72 от 19.03.2015 г. на Министерството на финансите относно спазване разпоредбите на чл. 48, чл.2 от Закона за държавния бюджет на Република България за 2015 г. за намаляване на разходите за персонал с 10 на сто за 2015 г. спрямо утвърдените за 2014 г. е приет с решение на УС от 27.04.2015 г. преработен бюджет на БНР.

Този бюджет е разработен в съответствие с решение на УС на БНР от 23.04.2015 г. за приемане на числеността на персонала по трудови правоотношения и СБРЗ в системата на БНР от 01.05.2015 година.

За периода са извършени две корекции на бюджета на БНР за 2015 година:

* Корекция на бюджета №1 е вътрешна и е във връзка с намалението на разходите за персонал от 01.05.2015 г. и необходимостта от преструктуриране на разходите за издръжка;
* Корекция на бюджета №2 включва актуализация на поименното разпределение на капиталовите разходи за 2015 година и преразпределение на тези разходи по параграфи и подпараграфи;
* Корекция на бюджета №3 във връзка с допълнително предоставен трансфер от ЦБ в размер на 200 000 лева, съгласно ПМС № 230 от 27 август 2015 г. за подготовката и провеждането на изборите за общински съветници и кметове и на национален референдум с въпрос „Подкрепяте ли да се гласува и дистанционно по електронен път при провеждане на изборите и референдумите?“;
* Корекция на бюджета №4 е вътрешна и е във връзка с необходимостта от актуализация на поименното разпределение на капиталовите разходи за 2015 година и с осигуряването на допълнителни средства за продължаващото обучение и повишение на квалификацията на служителите на БНР;
* Корекция на бюджета № 5, приета с решение на УС на БНР от 29.12.2015 г., е във връзка със съставянето на уточнен бюджет в края на годината. Корекцията е съобразена с очакваното изпълнение на бюджета на БНР София, на Районните радиостанции и на Лентохранилище Боровец, както и с необходимостта от актуализация на поименното разпределение и вътрешно преразпределение на капиталовите разходи за 2015 година.

**ГЕНЕРАЛЕН ДИРЕКТОР**

**РАДОСЛАВ ЯНКУЛОВ**

1. *С изключение на Радио Видин (18-часова програма) и на Радио Бургас (15-часова програма)* [↑](#footnote-ref-1)